tartuNLP/wikipedia-smugri-20251201 huggingface dataset:
Pekko Aikamiespoika

"Pekko Aikamiespoika" on Soome komöödiasari, mida stsenarist Timo Koivusalo kirjutas 1990. aastatel. 
Komöödiasari jooksis televisioonis kõigepealt telekanalil YLE TV2. Aastatel 1993–1997 tehti sama tegelaskuju lugudest mitu mängufilmi.
Telesarjad.
Telesari "Pekko Aikamiespoika" jooksis telekanalis YLE TV2 1993. aastal. Sarja lavastas Visa Mäkinen.
Film.
Filmisari "Pekko Aikamiespoika" algas 1993. aastal osaga "Pekko Aikamiespojan poikamiesaika" ja lõppes 1997. aastal osaga "Pekko ja unissakävelijä". Kõigi Pekko filmide stsenarist oli Timo Koivusalo.
Album.
"Pekko Aikamiespoika" heliriba album ilmus 1992. aastal Finnlevy poolt.
Pärnu ooperipäevad

Pärnu ooperipäevad on Pärnus iga kahe aasta tagant toimuv muusikafestival, kus kantakse ette oopereid. Festivali korraldab Eesti Kontsert. Festivali kunstiline juht on Marika Pärk.
2022. aastal toimusid 14. Pärnu ooperipäevad.
Kihnu kunstilaager

Kihnu kunstilaager on Kihnus igal aastal toimuv naivistidest kunstnike ja harrastuskunstnike kokkutulek, mille käigus maalitakse Kihnuga seotud naivistlikke maale. Laager toimub Metsamaa Pärimustalus. Laagrilisi juhendavad Jaak Visnap ja Kadri Alesmaa-Visnap.
2019. aastal toimus 11. Kihnu kunstilaager.
Kermesmarjalised

Kermesmarjalised ("Phytolaccaceae") on nelgilaadse seltsi kuuluv taimede sugukond.
Ķīšupe 2

Ķīšupe 2 (ka Ķīšupe-2) on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 3,8 ja Riiast 49,5 km kaugusele.
Ķīšupe 2 rajati suvilapiirkonnana. Külas asub Ķīšupe bussipeatus, küla piiril ka bussipeatus DS "Ķīšupe 2".
Jojoobipõõsalised

Jojoobipõõsalised ("Simmondsiaceae") on nelgilaadse seltsi kuuluv taimede sugukond. 
Sugukonda on arvatud üks liik: jojoobipõõsas ("Simmondsia chinensis"). Mõnikord käsitletakse seda liiki ka sugukonnas pukspuulised.
Astra (küla)

Astra on küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 3,8 ning Riiast 45,7 km kaugusele.
Astra rajati suvilapiirkonnana.
Līči (Saulkrasti piirkond)

Līči on küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 4,1 ning Riiast 45,9 km kaugusele.
Līči rajati suvilapiirkonnana
Tamariskilised

Tamariskilised ("Tamaricaceae") on nelgilaadsete seltsi kuuluv taimede sugukond.
Pēterupe (Saulkrasti piirkond)

Pēterupe on küla küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 2,3 ning Riiast 49,1 km kaugusele.
Pēterupe rajati suvilapiirkonnana.
Punapuulised

Punapuulised ("Erythroxylaceae") on õistaimede sugukond malpiigialaadsete seltsist. 
Sugukonda kuulub neli perekonda 271 liigiga. Tuntuim liik on kokapõõsas ehk koka-punapuu ("Erythroxylum coca").
Pabaži (Saulkrasti)

Pabaži on küla ("ciems") Lätis Saulkrasti piirkonnas Saulkrasti vallas. Küla asub valla keskosas maantee A1 ääres ja jääb piirkonna keskusest Saulkrastist 3,9 ja Riiast 43,7 km kaugusele.
Külast möödub Riia-Skulte raudtee.
Asula rajati suvilapiirkonnana. Pabažis on mälestusmärk 23. aprillil 1943 alla kukkunud Junkers Ju 88 pommituslennuki soomlastest meeskonnaliikmetele (Urho Jääskeläinen, Lauri Suhonen, Aimo Valkeeniemi ja Erkki Horma).
Toogpuulised

Toogpuulised ("Phyllanthaceae") on õistaimede sugukond malpiigialaadsete seltsist. 
Sugukonda kuulub 54–60 perekonda umbes 2000 liigiga. Kõige enam on toogpuulisi troopikas, kuid neid esineb ka parasvöötmes.
Nõiapuulised

Nõiapuulised ("Hamamelidaceae") on õistaimede sugukond kivirikulaadsete seltsist.
Sabakübaralised

Sabakübaralised ("Stachyuraceae") on õistaimede sugukond rüüpõõsalaadsete seltsist.
Tariõielised

Tariõielised ("Staphyleaceae") on õistaimede sugukond rüüpõõsalaadsete seltsist.
Amhara osariik

Amhara osariik on 1. järgu haldusüksus Etioopia põhjaosas. Piirneb loodes Sudaaniga.
Osariigis asub Tana järv.
Osariigis asub Simieni mägede rahvuspark ja Etioopia kõrgeim tipp Ras Dašen.
Rahvastikust moodustavad üle 91% amharid. 2017. aastal oli elanike arv 21,13 miljonit.
Ajalugu.
Amhara osariik loodi 1992. aastal.
22. juunil 2019 toimus osariigis riigipöördekatse, milles hukkus provintsi president Ambachew Mekonnen ja veel mitu kõrget riigitegelast.
Haldusjaotus.
Amhara osariik on jagatud 11 piirkonnaks.
Filtrimull

Filtrimull on iga internetikasutaja tarvis kujundatav personaalne unikaalne informatsiooniline ruum, mis paljude internetiressurssidega seotud erilise tarkvara abil koostatakse ja kujundatakse. Mõiste võttis 2010. aastal kasutusele internetiaktivist Eli Pariser.
Näiteks salvestab Google iga internetiotsingu puhul 57 kasutajaga seotud signaali ja iga kasutaja saab otsingusõna sisestades erineva valiku informatsiooni, mis lähtub tema varasematest eelistustest.
Toila rand

Toila rand on rand Ida-Viru maakonnas Toilas Soome lahe ääres.
Randa ilmestab klibu, geoloogiliselt ongi tegu kliburannaga.
Rannas asub Toila sadam.
Bihać

Bihać (kirillitsas Бихаћ) on linn Bosnias ja Hertsegoviinas, Una-Sana kantoni ja Bihaći valla keskus.
2013. aasta andmetel oli Bihaći elanikest bosnialasi 87,3%, horvaate 7,8% ja serblasi 1,1%.
Loodus.
Asulast voolab läbi 244 km pikkune Sava lisajõgi Una.
Ivan Aparšõn

Ivan Aparšõn (sündinud 25. mail 1956 Berliinis) on Ukraina riigiametnik ja endine sõjaväelane.
13. ekspeditsioon

13. ekspeditsioon oli Rahvusvahelise Kosmosejaama 13. alaline meeskond.
Ekspeditsioon saabus jaama 1. aprillil 2006. Nendega koos saabus jaama Brasiilia astronaut Marcos Pontes. 13. ekspeditsiooni meeskonda kuulusid Pavel Vinogradov ja Jeffrey Williams. Pontes viibis jaamas kaheksa päeva ning lahkus koos 12. ekspeditsiooni meeskonnaga.
4. juulil startis Cape Canaveralilt kosmosesüstik Discovery missioonile STS-121, mis saabus jaama 6. juulil. Discovery tõi jaama Saksa astronaudi Thomas Reiteri, kellest sai 13. ekspeditsiooni liige ning esimene eurooplane, kes viibis pikka aega kosmosejaamas. Reiteri saabumisega kasvas esimest korda pärast 2003. aasta maid jaama meeskonnaliikmete arvu taas kolmeni. Vahepealsed meeskonnad olid olnud kaheliikmelised, kuna kosmosesüstiku Columbia katastroofi tõttu olid kosmosesüstikute lennud olnud peatatud.
20. septembril 2006 saabusid jaama 14. ekspeditsiooni liikmed ja esimene naiskosmoseturist Anousheh Ansari. Ansari viibis kosmosejaamas kaheksa päeva ning lahkus 28. septembril koos Vinogradovi ja Williamsiga. Reiter liitus 14. ekspeditsiooniga ja naasis Maale detsembris.
14. ekspeditsioon

14. ekspeditsioon oli Rahvusvahelise Kosmosejaama 14. alaline meeskond.
14. ekspeditsioon saabus jaama koos naiskosmoseturist Anousheh Ansariga 20. septembril 2006. Ansari viibis jaamas kaheksa päeva ja lahkus jaamast koos 13. ekspeditsiooni meeskonnaga. 14. ekspeditsiooni meeskonda kuulusid NASA astronaut Michael López-Alegría, Roskosmose kosmonaut Mihhail Tjurin ning kuni detsembrini Saksa astronaut Thomas Reiter ja alates detsembrist NASA astronaut Sunita Williams.
Detsembris 2006 külastas jaama kosmosesüstik Discovery, mis viis missiooni STS-116 raames Maale Reiteri ja tõi tema asemele Williamsi. Discovery tõi jaama ka P5 sõrestiku, mistõttu ehitati ümber jaama elektrisüsteem.
9. aprillil 2007 saabus jaama 15. ekspeditsioon ja kosmoseturist Charles Simonyi. López-Alegría ja Tjurin lahkusid koos Simonyiga jaamast 20. aprillil ning Williams liitus 15. ekspeditsiooniga.
Šisingi keel

Šisingi keel on tsjangi keel, mida räägivad šisingid Hiinas Sichuanis.
Kõnelejaid oli 2000. aastal 1800.
Razgradi Ludogorets

Razgradi Ludogorets on Bulgaaria jalgpalliklubi, mis tegutseb Razgradis. Klubi mängib riigi kõrgliigas Parva Liga.
Pärast 2011. aastal kõrgliigasse jõudmist on Ludogorets tulnud Bulgaaria meistriks 12 hooajal järjest. Hooaegadel 2011-12 ja 2013-14 tuldi Bulgaaria meistriks ning võideti ka karikas ja superkarikas. Hooajal 2013–2014 jõudis Ludogorets UEFA Euroopa Liiga alagrupiturniirile ja sealt lõpuks 16 parima hulka. Järgmisel hooajal osaleti ajaloo teise Bulgaaria klubina UEFA Meistrite Liiga alagrupiturniiril.
Klubi on saanud nime metsase Ludogorie piirkonna järgi riigi kirdeosas, kus ka Razgrad paikneb. Klubi tunnusvärvid on roheline ja valge ning vapiloom kotkas. Klubi kodustaadion on Ludogorets Arena, mis mahutab 10 500 pealtvaatajat.
Praegune koosseis.
"Seisuga 15. juuni 2023"
NK Maribor

Nogometni klub Maribor on Sloveenia jalgpalliklubi, mis tegutseb Mariboris. See mängib riigi kõrgliigas Prva liga.
Klubi on asutatud 12. detsembril 1960. Maribor on tulnud Sloveenia meistriks 15 korda, millega ollakse riigi kõige edukam klubi. Aastatel 1996–2003 tuldi Sloveenia meistriks seitsmel hooajal järjest. Alates hooajast 2008–09 on meistrivõidust ilma jäädud vaid kolmel hooajal. Lisaks on võidetud üheksa Sloveenia karikat ja neli superkarikat. Enne Sloveenia iseseisvumist mängis Maribor Jugoslaavia liigasüsteemis, kus peale Jugoslaavia esiliiga võitmist 1967. aastal suurt edu ei saavutatud.
Maribor on üks Sloveenia kõrgliiga kolmest asutajaklubist, mis pole riigi kõrgliigast kunagi välja langenud. Maribor on Sloveenia ainus klubi, mis on osalenud UEFA Meistrite Liiga alagrupiturniiril (hooaegadel 1999–2000, 2014–15 ja 2017–18). Lisaks on mitmel korral osaletud UEFA Euroopa Liiga alagrupiturniiril ning parimaks tulemuseks on 32 parima hulka jõudmine hooajal 2013–14.
Klubi suurim rivaal on Ljubljana Olimpija ning kahe nende klubi vaheline mäng on tuntud igavese derbina ("Večni derbi").
Dundalk F.C.

Dundalk Football Club on Iirimaa jalgpalliklubi, mis tegutseb Dundalkis. See mängib riigi kõrgliigas League of Ireland Premier Division.
Klubi asutati 1903. aastal raudtee-ettevõtte Great Northern Railway töölismeeskonnana. Iirimaa jalgpalliliigas hakkas klubi mängima 1926. aastal. Hooajal 1932–33 tuldi esimese klubina väljastpoolt Dublinit riigi meistriks. Dundalk on tulnud Iirimaa meistriks 13 korda, millega ollakse riigis edukuselt teine klubi. Hooajal 2016–17 osales Dundalk ajaloos teise Iirimaa klubina UEFA Euroopa Liiga alagrupiturniiril.
Galleria dell'Accademia

Galleria dell'Accademia di Firenze ehk Firenze Kunstiakadeemia galerii on kunstimuuseum Itaalias Firenzes. Selle asutas 1784. aastal Toscana suurhertsog Leopold II.
See on tuntud kui Michelangelo "Taaveti" originaali asupaik.
2016. aastal külastas galeriid 1 461 185 inimest, millega see oli Uffizi galerii järel külastatavuselt teine kunstimuuseum Itaalias.
Kuigi see jagab nime Firenze Kunstiakadeemiaga, on tegu eraldiseisva asutusega.
Kogud.
Michelangelo "Taaveti" originaal on asunud Accademia di Belle Arti galeriis alates 1873. aastast. Väidetavalt toodi skulptuur akadeemiasse säilitamise eesmärgil, kuigi selle teisaldamisel eelmisest vabaõhu asukohast Sinjoriia platsil olid mängus ka muud tegurid. Algseks kavaks oli luua kunstniku 400. sünniaastapäeva tähistamiseks algupäraste skulptuuride ja joonistustega nn Michelangelo muuseum (avati 22. juuli 1882). Tänapäeval kuulub galerii väiksesse Michelangelo teoste kogusse kunstniku neli lõpetamata "Vangi" ("Orja", vt alt), mis olid mõeldud paavst Julius II hauale, ja püha Matteuse kuju, mis on samuti lõpetamata. 1939. aastal lisandus neile Barberini kabelist Palestrinas leitud "Pietà", ehkki asjatundjad peavad praegu selle omistamist Michelangelole küsitavaks.
Väljapandud nimetamisväärsete renessansiaja teoste hulgas on väljapaistev kogu 15. ja 16. sajandi Firenze maale Paolo Uccellolt, Domenico Ghirlandaiolt, Sandro Botticellilt ja Andrea del Sartolt ning kõrgrenessansi ajast Giambologna algupärane kipskuju "Sabiinitaride röövimine". Lisaks arvukatele Firenze gooti stiilis maalidele on galeriis ka isikupärane Lorraine'i suurhertsogite kogutud vene ikoonide kogu.
2001. aastal avati kogu "Museo degli strumenti musicali", kuhu kuulub ka Antonio Stradivari, Nicola Amati ja Bartolomeo Cristofori loodud muusikainstrumente.
Guelphi ülikool

Guelphi ülikool (inglise keeles "University of Guelph") on ülikool Kanadas Ontario provintsis Guelphis.
Ülikool asutati 1964.
Ülikoolis õpib üle 27 000 üliõpilase.
Haifa ülikool

Haifa ülikool (heebrea keeles אוניברסיטת חיפה, inglise keeles "University of Haifa") on ülikool Iisraelis Haifas.
Ülikool asutati 1963.
Ülikoolis õpib üle 18 000 üliõpilase.
Saint Mary's University

Saint Mary's University ('Püha Maarja ülikool', ka Halifaxi ülikool) on ülikool Kanadas Nova Scotia provintsis Halifaxis.
Ülikool asutati 1802.
Ülikoolis õpib üle 6000 üliõpilase (2016).
Mai Narva

Mai Narva (sündinud 22. oktoobril 1999 Tallinnas) on eesti maletaja, naiste suurmeister (2021) ja rahvusvaheline meister (2022).
Ta täitis 2018. aasta jaanuaris Rootsis Stockholmis toimunud 47. Rilton Cupi põhiturniiril naiste suurmeistri normi. Teist korda täitis ta normi 2018. aastal Gruusias toimunud maleolümpial ning kolmandat korda 2021. aastal Rumeenias naiste male Euroopa meistrivõistlustel.
Narva lõpetas 2018. aastal Gustav Adolfi Gümnaasiumi. Sama aasta augustis alustas ta psühholoogiaõpinguid Ameerika Ühendriikides Marylandi Ülikoolis UMBC Coca-Cola malestipendiumi toel.
Ta on tulnud kolmekordseks Eesti malemeistriks naiste seas (2014, 2016, 2017) ja saanud kahel aastal (2013, 2015) meistrivõistlustelt hõbemedali. 2014. aastal tuli Batumis Euroopa noortemeistriks neidude vanusegrupis U16 ja 2015. aastal võitis Poolas Karpaczis kuldmedali Eesti naiskonna koosseisus Euroopa võistkondlikel malemeistrivõistlustel neidude vanusegrupis U18. 
Narva võistles Eesti koondvõistkonnas maleolümpial (2014, 2016, 2018).
2023. aastal alistas ta Mani saarel toimunud naiste MM-i kandidaatide turniiri kvalifikatsiooniturniiril eksmaailmameister Marija Muzõtšuki ja maailma edetabeli teise numbri Aleksandra Gorjatškina.
Mai Narva sai FIDE-lt 2015. aastal naiste rahvusvahelise meistri, 2021. aastal naiste suurmeistri ja 2022. aastal rahvusvahelise meistri nimetuse.
Isiklikku.
Ka tema isa (Jaan Narva), ema (Regina Narva), õed Ann ja Triin, vend Mart, onu Igor Rõtov, onunaine Tuulikki Laesson, vanavanemad Boriss Rõtov ja Merike Rõtova ning vanavanaisa Oskar Kuningas on tegelenud malega.
ArtDepoo galerii

ArtDepoo galerii on Tallinnas aadressil Jahu tänav 12 (ArtDepoo elu- ja ärihoone) asuv kunstigalerii. Galeriis tutvustatakse Eesti uuemat kunsti.
2018 pälvis galerii Kultuuriministeeriumi tunnustusinitsiatiivil Kultuurisõber auhinna aasta kultuurisõber.
Jevdokia

Jevdokia (vene keeles Евдокия (Jevdokija)) on naisenimi.
2019. aasta seisuga oli see Eestis esinemissageduselt 581. naisenimi. 1. jaanuari 2019 seisuga oli Eestis eesnimi Jevdokia 166 naisel.
Fahle galerii

Fahle galerii on kunstigalerii Tallinnas aadressil Tartu maantee 84a (Fahle maja).
Rob Zabrecky

Robert Zabrecky (sündinud 2. juunil 1968 Burbank, California) on Ameerika Ühendriikide näitleja, kirjanik, muusik ja mustkunstnik.
Tema avalik tegutsemine algas muusiku ja bändiliidrina ansamblis Possum Dixon. Oma hilisema karjääri jooksul on ta saavutanud edu näitleja, kirjaniku ja mustkunstnikuna.
Krista Mikkonen

Krista Johanna Mikkonen (sündinud 15. märtsil 1972 Haminas) on Soome poliitik, ta kuulub Rohelise Liidu ridadesse. Ta oli 6. juunist 2019 kuni 19. novembrini 2021 Soome keskkonna- ja kliimaminister. 19. novembrist 2021 kuni 20. juunini 2023 oli ta Soome siseminister.
Ta on lõpetanud Kouvolas lütseumi ja 2003. aastal Joensuu Ülikooli (magistrikraadiga bioloogias).
Ta valiti Eduskunna liikmeks 2015. aasta Soome parlamendivalimistel Savo-Karjala valimisringkonnas (Põhja-Karjala ja Põhja-Savo maakonnas), kus ta sai 4624 häält. Eduskunna liikmeks valiti ta ka 2019. aasta Soome parlamendivalimistel. Aastatel 1997–2000 oli ja 2005. aastas on ta Joensuu linnavolikogu liige, aastatel 2005–2012 oli ta Joensuu linnavalitsuse liige.
6. juunist 2019 kuni 19. novembrini 2021 oli ta Soome keskkonna- ja kliimaminister. 19. novembrist 2021 kuni 20. juunini 2023 oli ta Soome siseminister.
Isiklikku.
Ta on abielus Ville Vuorioga ja ta on kolme poja ema.
Ieperi lahing

Ieperi lahinguteks nimetatakse esimese maailmasõja käigus Belgias Ieperi ("Ypres") linna lähistel toimunud lahinguid Saksamaa ja liitlasvägede (belglased, prantslased, britid, kanadalased) vahel.
Lower New York Bay

Lower New York Bay või lühendatult Lower Bay on New Yorgi lahe veestik, mis jääb Long Islandi ja Staten Islandi vahelisest kitsast väinast (The Narrows) lõuna poole. Atlandi ookeanist eraldab lahte Sandy Hooki maasäär ja Rockaway poolsaar.
Bayonne (New Jersey)

Bayonne on linn Ameerika Ühendriikide New Jersey osariigis Hudsoni maakonnas. Linn asub poolsaarel Bergen Necki, Upper New York Bay ja Newark Bay vahel, jäädes Jersey Cityst lõunasse.
Ukraina relvajõudude kindralstaap

Ukraina relvajõudude kindralstaap (ukraina keeles Генеральний штаб Збройних сил України) on Ukraina relvajõudude kõrgeim juhtimisorgan.
Juhtimine.
28. juulist 2021 kuni 9. veebruarini 2024 juhtis kindralstaapi Serhi Šaptala. Seejärel võttis kindralstaabi juhtimise üle Anatoli Barhõlevõtš. Alates 16. märtsist 2025 on kindralstaabi ülemaks Andri Hnatov.
Aatrium (galerii)

Aatrium on Tallinnas aadressil Harju tänav 6 (Tallinna ärikeskus) asuv näitusesaal, kunstigalerii. See on Tallinna kõrgeim näitusesaal.
Galeriid on üleval pidanud MTÜ Art Studio.
Hudsoni-Raritani suudmeala

Hudsoni-Raritani suudmeala (inglise keeles Hudson-Raritan Estuary) on lahtede ja väinade süsteem, mis on moodustunud Hudsoni, Hackensacki, Passaici, Rahwayi ja Raritani jõe suuetele Atlandi ookeanis. Estuaar hõlmab nii New Yorgi ülemlahte koos maailma aktiivseima New Yorgi sadamaga kui ka ürgset Jamaica Bay Wildlife Refuge'i.
Geograafia.
USA Kesk-Atlandi osariikides New Yorgi ja New Jersey osariigis asuv Port of New York and New Jersey on maailma suurim looduslik sadam, mis avaneb Raritani lahes ja sellega külgnevas New Yorgi alamlahes Sandy Hooki maasääre ja Rockaway poolsaare vahel Atlandi ookeani.
Topograafia.
Suudmeala on alates teadaolevalt esimese eurooplase Giovanni da Verrazzano saabumisest 1524. aastal üldmuljelt säilinud muutumata kujul. Siiski on peaaegu kõigi selle rannaaladel märgata tehnogeenseid ehk inimtegevuse tagajärjel tekitatud pinnamoode. Seda eriti seoses New Yorgi linnaarenemise looga piirkonnas, näiteks on Hell Gate ja Ellis Island suuresti ümber kujundatud.
Ajamaja galerii

Ajamaja galerii on kunstigalerii Saare maakonnas Kuressaares aadressil Tallinna tänav 16.
Galerii omanik on Saarte Investeering OÜ. Galerii tööd koordineerib MTÜ Kuressaare Raeühing.
Galerii avati 31. augustil 2006.
Galeriis on oma näitus olnud näiteks Ivar Kaasikul, Tiiu Pallo-Vaigul, Illimar Paulil, Peeter Mudistil, Navitrollal.
Port of New York and New Jersey

Port of New York and New Jersey on New Yorgi suurlinnapiirkonna sadamaala, mida valdab Port Authority of New York and New Jersey. Tegu on maailma suurima loodusliku sadamaalaga (3900 km²), mis hõlmab üldjuhul 40-kilomeetrilist raadiust ümber New Yorgi ülemlahes asuval Liberty Islandil kõrguva Vabadussamba.
Eesti Kunstiakadeemia galerii

Eesti Kunstiakadeemia galerii (lühemalt EKA galerii) on Eesti Kunstiakadeemia juures asuv kunstigalerii, kus oma töid eksponeerivad EKA üliõpilased.
Galerii asutati 1995. Algul oli see EKA hoone (Tartu maantee 1) fuajees. Tänapäeval asub galerii EKA uues majas (Põhja puiestee 7).
Epp Maria galerii

Epp Maria galerii on Epp Maria Kokamäe kunstigalerii, mis asub Lääne maakonnas Haapsalus aadressil Kalda tänav 2.
Peale Kokamäe teoste on galeriis eksponeeritud ka Jaak Arro, Liisu Arro ja Imbi Linnu teoseid.
Tsentuurio

Tsentuurio (ladina keeles "centurio"; kreeka keeles "hekatóntarkhos") oli ohvitser Vana-Rooma armees.
Tsentuurio juhtis enamasti umbes 80 leegionärist koosnenud allüksust, mida nimetati tsentuuriaks ("centuria"; tõlkes 'sadakond'). Tsentsuuriaid oli leegionis üldiselt 60, ning kuuest tsentsuuriast koosnes omakorda kohort – leegioni tähtsaim taktikaline üksus. Kohorti juhiks oli kuuest tsentuuriost kõige kogenum ("pilus prior") kes samaaegselt juhtis edasi ka oma tsentuuriot.
Leegioni tähtsaim tsentuurio oli esimese kohorti esimene tsentuurion – "primus pilus" (tõlkes 'esimene oda').
Palk.
Tsentuuriote palk oli tavaleegionäri omast märkimisväärselt suurem, samuti oli neil õigus suuremale sõjasaagile. Vana-Kreeka ajaloolase Polybiuse järgi oli tsentuurio palk 2. sajandil eKr tavaleegionäriga võrreldes kahekordne. Keiser Augustuse valitsemisajal kasvas see palgalõhe vähemalt 17 kordseks: tsentuurio palk võis nüüd ulatuda 3750–15 000 denaarini aastas, sõltuvalt tema tähtsusest.
Kui keisririigi ajajärgul jagati sõduritele aeg-ajalt – näiteks tähtsate võitude või üldiste avalike pidupäevade puhul – rahalisi boonuseid, siis ka need olid tsentuuriote jaoks tavalisest suuremad. Samuti levis samal ajajärgul tsentuuriote hulgas komme võtta oma tsentuuriosse kuulunud leegionäridelt leebema kohtlemise eest pistist. Näiteks võis tsentuurio pistise eest määrata leegionärile kergemaid ülesandeid või soovitada teda edutamiseks.
Gildi galerii

Gildi galerii on kunstigalerii-kunstikauplus Tartus aadressil Gildi tänav 2.
Galerii asutati 1997. Galerii asutaja ja ülalpidaja on tänaseni Rosalie Pedassaar.
Anna-Maja Henriksson

Anna-Maja Kristina Henriksson (neiuna "Forss"; sündinud 7. jaanuaril 1964 Soomes Jakobstadis) on Soome poliitik ja jurist, alates 2024. aastast Euroopa Parlamendi liige. Ta kuulub Soome Rootsi Rahvapartei ridadesse (alates 2016. aasta juunist oli partei esimees). Ta oli aastatel 2001–2005 ja 6. juunist 2019 on Soome justiitsminister, algul Antti Rinne valitsuses ning alates 10. detsembrist 2019 Sanna Marini valitsuses.
Ta on õppinud Helsingi Ülikoolis õigusteadust, 1987. aastast õigusteaduste kandidaat.
Ta oli aastatel 2003–2004 Soome teise rahandusministri Ulla-Maj Wideroosi nõunik.
Ta on aastast 2007 olnud Eduskunna liige.
22. juunist 2011 kuni 29. maini 2015 oli ta Soome justiitsminister Jyrki Kataineni ja Alexander Stubbi valitsuses.
6. juunist 2019 oli ta Soome justiitsminister Antti Rinne valitsuses.
Majanduskool

Majanduskool (ka "ärikool") on kool, mis annab majandusalase kesk- või kõrghariduse.
Majanduskooli alaliik on kaubandus- ehk kommertskool.
Larin Paraske

Larin Paraske (sünninimega Paraskeva Nikitina; 27. detsember 1833 Lempaala, Ingerimaa – 3. jaanuar 1904 Metsäpirtti, Lõuna-Karjala) oli isuri runolaulik. 
Paraskel oli märkimisväärne mälu – ta oskas peast esitada üle 32 000 kalevalamõõdulise värsirea, mistõttu peetakse teda üheks hinnatuimaks Karjala kultuuri puudutava teabe allikaks. ja nimetatakse mõnikord "Soome Mnemosyne'iks". Ta värsid kogus peaasjalikult 1880. aastatel üles vaimulik Adolf Neovius, kes pani Paraskelt kokku kirja umbes 1583 teksti, mille hulka kuulus runolaule, vanasõnu, mõistatusi ja itkusid.
Tema etlemist käisid kuulamas mitmed inspiratsiooni otsivad soome rahvusromantikutest heliloojad, teiste hulgas näiteks Jean Sibelius.
Elulugu.
Paraskeva Nikitina sündis 1833. aastal etniliste isurite Mikitta Mikitanpoika (1802–1851) ja Tatjana Vasilovna tütrena Põhja-Ingerimaal Lempaala külas. Ta isa oli pärisori ("lampuoti"), kes elas renditalus. Paraske ema suri 1848. aastal ja isa neli aastat hiljem.
1853. aasta abiellus Paraske Vaskela külast Sakkola maakonnast pärit Kaurila Teppananpoika (venepäraselt Gavril Stepanov) nimelise talupojaga. Kaurila oli Paraskest 20 aastat vanem ja kehva tervisega, kuid neil sündis aastatel 1855–1878 üheksa last, kellest kuus surid enne täisealiseks saamist. Ta abikaasa suri 1888. aastal.
1887. aastal kohtus ta rahvaluule kogumisega tegeleva vaimuliku Adolf Neoviusega, kes pani Paraske talenti tähele ja maksis talle rubla iga lauldud tunni kohta. 
1889. aastal kolis Neovius Porvoosse ja veenis Paraske temaga kaasa minema, et nad saaks oma projekti lõpetada. Aastatel 1891–1894 esines ta mitmel korral Porvoos ja Helsingis, kogudes järjest tuntust.
1894. aastal naasis Paraske oma kodukohta. 1901. aastal määras Soome Kirjanduse Selts talle kirjanikutoetuse, kuid sellegipoolest elas Paraske pidevas vaesuses. Ta suri Sakkolas 1904. aastal.
Haapsalu Linnagalerii

Haapsalu Linnagalerii on kunstigalerii Lääne maakonnas Haapsalus aadressil Posti tänav 3 (Haapsalu kultuurikeskuse hoones).
Galerii näitusekorraldaja on Agur Kruusing.
Näitustest.
Linnagaleriis on oma töid esitlenud paljud tuntud kunstnikud, sealhulgas Jüri Arrak, Kiwa, Marko Mäetamm, Mall Nukke, Kaido Ole, Jaan Toomik, Urmas Viik. Lisaks on galerii võõrustanud Eesti Kunstiakadeemia ja Haapsalu Kunstikooli õpilaste ning Haapsalu Kunstiklubi liikmete tööde näitusi ja mitmel aastal on galeriis olnud üleval Haapsalu Graafilise Disaini Festivali tööde näitus.
Jakobi galerii

Tartu Lastekunstikooli Jakobi galerii on "non-profit" kunstigalerii Tartus aadressil Jakobi tänav 52 (Tartu Lastekunstikool). Varasem nimi Tartu Lastekunstikooli galerii. Tartu Lastekunstikooli Jakobi galerii avati 1995. aastal. 
Galeriis on oma näitus olnud näiteks Malle Leisil, Andres Toltsil, Kaljo Põllul, Pille Johansonil, Katariin Mudistil ja Eesti Kunstikoolide Liidu kollektiividel.
Jõhvi Linnagalerii

Jõhvi Linnagalerii on kunstigalerii Ida-Viru maakonnas Jõhvis aadressil Pargi tänav 40 (Jõhvi kontserdimaja). Galerii on keskendunud eelkõige Eesti kaasaegse kunsti eksponeerimisele.
Galeriis oli esimene näitus 25. jaanuaril 2006. Galeriis on enamasti üks näitus üleval üks kuu.
Harilik kivihark

Harilik kivihark ("Lithobius forficatus") sajajalgsete klassi kuuluv loomaliik.
Kivihark elab puukoore või kivide all.
Kivihark elab ka Eestis.
Täpik-tuhatjalg

Täpik-tuhatjalg ("Blaniulus guttulatus") tuhatjalgsete klassi kuuluv loomaliik.
Loom elab eelkõige haritavas pinnases. Tema elutegevus võib kahjustada kultuurtaimi.
Harilik tuhatjalg

Harilik tuhatjalg ("Cylindroiulus caeruleocinctus") tuhatjalgsete klassi kuuluv loomaliik.
Loom elab ka Eestis.
Harilik keraskakand

Harilik keraskakand ("Armadillidium vulgare") on kakandiliste seltsi kuuluv vähilaadne.
Loom elab ka Eestis.
Võsapuuk

Võsapuuk ("Ixodes ricinus") ämblikulaadsete klassi kuuluv loomaliik.
Loom elab rohus. Ta imeb imetajatelt verd.
Viljapuu-võrgendilest

Viljapuu-võrgendilest ("Panonychus ulmi") ämblikulaadsete klassi kuuluv loomaliik.
Loom on viljapuukahjur.
Loom elab ka Eestis.
Lustratsioon Ukrainas

Lustratsioon Ukrainas on Ukrainas pärast 2014. aasta Ukraina revolutsiooni alanud protsess, mille eesmärk oli tõrjuda riigiametitest ja omavalitsustest Viktor Janukovõtši ajal kõrgemate ametnikena töötanud isikud. 
Ajalugu.
2014. aasta septembris võttis Ukraina Ülemraada vastu võimu puhastamise seaduse (ukraina keeles "Закон України "Про очищення влади""), millega keelustati nimetada ametisse isikuid, kes töötasid kõrgetel juhtivatel kohtadel ajavahemikus 25. veebruar 2010 kuni 22. veebruar 2014 ehk president Viktor Janukovõtši ametisoleku ajal. Kolmandal hääletusel hääletas lustratsiooniseaduse poolt 231 saadikut registreeritud 246-st.
Indrek Näkk

Indrek Näkk (11. märts 1972 Pärnu – 23. juuni 2019) oli eesti arhitekt.
Ta lõpetas aastal 1990 Pärnu 1. Keskkooli ja aastal 1996 Eesti Kunstiakadeemia arhitektuuri ja linnaplaneerimise osakonna arhitektina.
15. ekspeditsioon

15. ekspeditsioon oli Rahvusvahelise Kosmosejaama 15. alaline meeskond.
Ekspeditsiooni ajal laiendati kaks korda jaama Integrated Truss Structure'i kui STS-117 tõi jaama S3/S4 sõrestiku ja STS-118 tõi jaama S5 sõrestiku.
15. ekspeditsioon sai ametlikult läbi kui 16. ekspeditsiooni komandör Peggy Whitson saabus jaama ning ametlik jaama üleandmise tseremoonia toimus 19. oktoobril 2007.
Meeskond.
15. ekspeditsiooni liikmetest saabus esimesena jaama NASA astronaut Sunita Williams. Ta osales 14. ekspeditsioonil ja saabus jaama 11. detsembril 2006 missiooniga STS-116 kosmosesüstik Discovery pardal. Ekspeditsiooni komandör Fjodor Jurtšikin ja Oleg Kotov saabusid jaama 9. aprillil 2007 Sojuz TMA-10 pardal.
26. aprillil 2007 teatas NASA, et Williams naaseb Maale missiooniga STS-117 kosmosesüstik Atlantise pardal, mitte STS-118 pardal nagu algselt oli plaanitud. Williamsi asendas Clayton Anderson, kes saabus jaama 10. juunil 2007 kosmosesüstik Atlantise pardal.
Keiga keel

Keiga keel on Sudaanis Lõuna-Kordofani provintsis kõneldav Niiluse-Sahara keel. Keiga keelt rääkis 1984. aastal umbes 6000 inimest. Keigad kasutavad ka Sudaani araabia keelt.
Uno Veeperv

Uno Veeperv (kuni 2. juunini 1936 Uno Veeber; 3. august 1930 Hummuli vald, Viljandimaa – 26. juuli 2010 Viljandi) oli Eesti NSV parteitöötaja ja omavalitsustegelane.
Ta lõpetas 1967. aastal Tartu Riikliku Ülikooli ajaloo erialal.
1950. aastast oli ta ELKNÜ Valga Rajoonikomitee instruktor, 1951–1958 töötas ajakirjanikuna Valga rajoonis. 1958. aastal oli ta Kiviõli rajooni ajalehe Töö Lipp toimetaja, seejärel ajalehe Valga Kommunist kirjade osakonna juhataja. Aastatel 1959–1962 oli ta EKP Valga Rajoonikomitee lektor-konsultant, hiljem propaganda- ja agitatsiooniosakonna juhataja, 1962–1965 Valga rajooni Partei- ja Riigikontrolli Komitee esimees, 1965–1979 EKP Valga Rajoonikomitee I sekretär, 1979–1987 Viljandi rajooni RSN Täitevkomitee esimees. Aastatel 1988–1999 oli ta ETA erikorrespondent.
NLKP liige 1952. aastast. Ta oli Eesti NSV Ülemnõukogu VIII, IX ja X koosseisu saadik.
Paderborni ülikool

Paderborni ülikool (saksa keeles "Universität Paderborn") on ülikool Saksamaal Paderbornis.
Ülikool asutati 1972.
Ülikoolis õpib üle 20 300 üliõpilase.
Pau ülikool

Pau ülikool (prantsuse keeles "L'Université de Pau et des Pays de l'Adour ") on ülikool Prantsusmaal Paus, Bayonne'is, Tarbes'is and Mont-de-Marsanis.
Ülikool asutati 1972.
Ülikoolis õpib üle 12 000 üliõpilase.
Permi Riiklik Ülikool

Permi Riiklik Ülikool (vene keeles Пермский государственный университет) on ülikool Venemaal Permi krais Permis.
Ülikool asutati 1916.
Ülikoolis õpib üle 18 000 üliõpilase.
20. septembril 2021 toimus tulistamine Permi Ülikoolis.
Seong

Seong, ka köiskond, (inglise keeles "rope team") on vähemalt kahest mägironijast ja neid ühendavast köiest moodustatud ühendus, mille eesmärk on ohutult ületada raskesti läbitavaid teelõike mägedes. 
Tavaliselt on seongus kaks või kolm alpinisti. Kolmeliikmelise seongu liikumine on palju aeglasem kaheliikelisest seongu liikumisest.
Marie Under (roos)

'Marie Under' on roosisort. See on põõsasroos.
Marie Underi roosisordi idee algatajad on Aune Mark, Kärt Soans ja Lea Eermann.
See on 2007. aasta ristandhübriid, mille emasordiks on ’Lac Majeau’ (valge täidisõielise "R. rugosa" aretis) ja tolmuandjaks ’Kronborg’ (veripunane antiikse rosettõiega floribundroos 1996). Marie Under on selektsioon selle ristandiseemikutest.
Esmaesitlus toimus 2009. aasta 12. juulil Rosmakori roosipäevadel, "Marie Underi" looja Mart Ojasalu koduaias.
3. septembril 2009 istutati roos Adsoni-Underi-Tuglase maja aeda.
Kilpkonna galerii

Kilpkonna galerii oli kunstigalerii Viljandi maakonnas Viljandis aadressil Tallinna tänav 2b.
Kohtla-Järve Linnagalerii

Kohtla-Järve Linnagalerii oli kunstigalerii Ida-Viru maakonnas Kohtla-Järves aadressil Keskallee tänav 36 (Kohtla-Järve Kultuurikeskus). 
Galerii peamist näitusesaali nimetati "Valgeks saaliks".
Galeriis on oma näitus olnud näiteks Sillamäe loomerühmal Aprill.
Küü galerii

Küü galerii (stiliseeritult KÜÜ galerii) oli kunstigalerii Tartus aadressil Küütri tänav 2. 
Galerii asutati 1992. aastal. 1990. aastate keskpaigas nimetati galerii ümber kõrtsigaleriiks Legend, mis oli ühtlasi ka vanavaraäri. Hiljem tegutses samas kohas Y-galerii.
Penobscot Building

Greater Penobscot Building on kõrghoone USA-s Michigani osariigis Detroiti kesklinnas. See on büroohoone, mis asub Detroiti finantspiirkonnas. Hoone on 172,2 meetrit kõrge (202,4 meetrit koos antenniga) ja sellel on 47 korrust.
Arhitekt Wirt C. Rowlandi projekteeritud "art déco" stiilis ehitis valmis aastatel 1927–1928. Kuni Renaissance Centeri valimiseni 1977. aastal oli Penobscot Building Detroiti ja kogu Michigani osariigi kõrgeim hoone.
Hoone on saanud nime penobskoti indiaanirahva järgi.
Jumalaema Korsuni pühakuju kabel

Jumalaema Korsuni pühakuju kabel (vene keeles Часовня Корсунской иконы Божией Матери) on kabel Setumaal Irboskas, tänapäevase haldusjaotuse järgi Venemaal Pihkva oblastis Petseri rajoonis. 
Kabeli projekteeris arhitekt Aleksandr Vladovski. Kabel valmis 1931. aastal.
Kabeli portaali kohal paikneb ikoonikapp jumalaema Korsuni ikooniga, mille maalis ikoonimaalija Pimen Sofronov 1931. aastal.
Põrogoštša Jumalaema Uinumise kirik

Põrogoštša Jumalaema Uinumise kirik (ukraina keeles Церква Успіння Богородиці Пирогощої "Tserkva Uspinnja Bogorodõtsi Põrogoštšoji") ehk lihtsalt Põrogoštša kirik (ukraina keeles Церква Пирогощі) on õigeusu kirik Ukraina pealinnas Kiievis.
Algse kiriku lasi 12. sajandil rajada Mstislav I. 1613. aastal rekonstrueeriti kirik renessanss-stiilis ning 18.–19. sajandil algul Ukraina barokk- ja hiljem uusklassitsistlikus stiilis. Aastal 1935 lasi nõukogude võim kiriku hävitada. Kirik taastati hüpoteetilises Kiievi-Vene stiilis aastatel 1997–1998.
Vadim Sadovski

Vadim Sadovski (vene keeles: "Вадим Николаевич Садовский"; 15. märts 1934 Orenburg — 28. oktoober 2012 Moskva) oli vene filosoof. Filosoofiadoktor, professor. Süsteemiteooria edendajaid Venemaal.
Ta lõpetas aastal 1956 Moskva Riikliku Ülikooli filosoofiateaduskonna.
EPT (Hiphop grupp)

EPT on Eesti hiphop ansambel, mis viljeleb vanakooli boombap kõlaga räppmuusikat. Grupeering tegutseb selle nime all aastast 2013. 
Nende esimene ametlik videosingel ilmus 2017 aasta 19. mail. Loo nimeks "See on päris". See on ka esimene singel aasta hiljem (2018) aastal ilmunud "Tiiske" mixtapelt. 
2019 aastal ilmus EPT teine mixtape nimega "Sounds from the Pärnu underground". Seda plaati saatis videosingel "Tõsipead"
Välislingid.
https://parnu.postimees.ee/6498788/parnu-hiphopi-grupp-ept-kakelda-annab-vagivallata
http://life.hooliganhamlet.com/2019/05/parnu-vanakooli-rapp-elab-ept-andis-valja-teise-mixtapei/
http://life.hooliganhamlet.com/2018/03/parnu-pundi-ept-uus-video-paikuse-cypher/
http://www.respekter.ee/parnu-rapipunt-ept-andis-valja-kauaoodatud-mixtapei/
Luumi galerii

Luumi galerii (ka galerii Luum) oli kunstigalerii Tallinnas aadressil Harju tänav 13.
Galerii tegutses 1990. aastatel. 1994 avati samas kohas Tallinna Linnagalerii.
Lühikese Jala Galerii

Lühikese Jala Galerii (Äriregistris Lühikese Jala Galerii OÜ) on kunstigalerii ja kunstikauplus Tallinnas aadressil Lühike jalg 6.
Galerii-kauplus avati 1993.
Galeriis-kaupluses müüakse/eksponeeritakse muu hulgas siidimaale, põimevaipasid, keraamikat, klaasi, postkaarte.
Obu galerii

Obu galerii (stiliseeritult OBU galerii) oli kunstigalerii Tartus aadressil Raekoja plats 8.
Galeri avas 1997 Navitrolla. Varem oli samas kohas Rüütli galerii.
Galeriis on oma näitus olnud näiteks Rauno Thomas Mossil, Juss Pihol, Arne Maasikul.
Raatuse galerii

Raatuse galerii oli kunstigalerii Tallinnas aadressil Raekoja plats 14 (Tallinna Õpetajate Maja).
Galerii asutati 1992 nimega Tokko &amp; Arrak. 1995 sai galerii nimeks Raatuse galerii.
Galerii suleti 2002.
Jari Leppä

Jari Juhani Leppä (sündinud 24. juunil 1959 Pertunmaal) on Soome poliitik, ta kuulub Keskerakonda. Ta oli 5. maist kuni 29. aprillini 2022 Juha Sipilä, Antti Rinne ja Sanna Marini valitsustes Soome põllu- ja metsamajandusminister.
Ta on hariduselt põllumajanduse tehnik.
Ta on aastast 2009 Eduskunna liige, valitud Kaakkois-Soome valimisringkonnast (Lõuna-Karjala, Lõuna-Savo ja Kymenlaakso maakonnast).
Isiklikku.
Ta on abielus aastast 2002 agroloogi ja õpetaja Katriina Leppäga, neil on tütar. Sõjaväearvel on ta kui reservmajor.
Rockaway

Rockaway on Long Islandi maasäär New Yorgi linnaosas Queensis, mis eraldab Jamaica lahte ookeanist.
Geograafia.
Poolsaare tipp on Breezy Point Tip, mis on ühtlasi Long Islandi saare lõunapoolseim punkt.
Ajalugu.
Alates 1830. aastatest muutusid poolsaare rannad New Yorgi elanike suvituskohtadeks.
BitChute

BitChute on veebisait, kuhu selle kasutajad saavad videoid üles laadida, jagada ja vaadata. Video hostimise teenus, mis kasutab P2P-võrgustik WebTorrenti tehnoloogiat. See loodi nii, et vältida sisureegleid, mida rakendatakse sellistel platvormidel nagu YouTube. BitChute väidab et pakub tsensuurivaba alternatiivi YouTube'ile, kuid tegelikult on BitChute tsenseerinud natsionaalsotsialistliku ideoloogiaga videoid, näiteks keelas BitChute oma platvormil Rootsis tegutseva ametliku natsionaalsotsialistliku poliitilise partei Põhjala Vastupanuliikumine.
Pekingi Daxingi rahvusvaheline lennujaam

Pekingi Daxingi rahvusvaheline lennujaam (hiina keeles: 北京大兴国际机场) (IATA: PKX, ICAO: ZBAD) on Pekingi teine rahvusvaheline lennujaam, mis on praegu ehituses ning see asub Pekingi ja Langfangi piir juures. Lennujaama nimi avalikustati 14. septembril 2018. aastal.
Uue lennujaama avamisel suletakse Pekingi Nanyuani lennujaam (praegu teenindab sealt ainult China United Airlines).
Lumekirp

Lumekirp ("Entomobrya nivalis") hooghännaliste klassi kuuluv loomaliik.
Loom elab samblas. Looma leidub ka Eestis.
Lumekirpudeks on nimetatud rahvapäraselt ka talikoonlasi.
Roheline jalghänd

Roheline jalghänd ("Sminthurus viridis") hooghännaliste seltsi kuuluv loomaliik.
Loom eelistab elada liblikõielistel taimedel. Loom talvitub peamiselt samblas.
Looma leidub ka Eestis.
Harilik tiigipäevik

Harilik tiigipäevik ("Cloeon dipterum") ühepäevikuliste seltsi kuuluv loomaliik.
Loom on Eestis tavaline.
Lemerigi keel

Lemerigi keel on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Vanua Lava saarel. Lemerigi keel on hääbumas, 2008. aastal rääkis seda vaid kaks inimest.
STS-102

STS-102 oli NASA Space Shuttle'i programmi 103. missioon.
Missiooni teenindas kosmosesüstik Discovery ning süstik startis 8. märtsil 2001 ja naasis Maale 21. märtsil 2001.
STS-102 peamised eesmärgid olid jaama varustamine ning 1. ekspeditsiooni vahetamine 2. ekspeditsiooniga.
Gerich

Gerich on Ida-Preisimaalt Wischwillist pärit literaadi- ja aadlisuguvõsa.
Ajalugu.
Suguvõsaliin algab Wischwilli pastori Theodor Siegfried Gerichiga (suri 1748). Tema poeg Theodor Siegfried Gerich (1744−1814) rändas XVIII sajandi 2. poolel Liivimaale. 1780. aastate lõpul asus elama Tartusse, kus oli linna magistraadi ametnik, kreisikohtu protokollija ja maakohtu arhivaar. Tema kaks pojapoega Louis Emil Friedrich Gerich (1833−1909) ja Carl Eduard Theodor Gerich (1837−1907) said 1851. aastal pärilikeks aukodanikeks. Vendadest noorem omandas 1860. aasta 15. juunil (vkj) Vene aadlidiplomi ja võeti 1890. aasta 11. juulil Liivimaa kubermangu aadlisuguvõsaraamatusse. Temast sai suguvõsa Soome liini rajaja, tema järeltulijad elavad seal tänini.
Veidrad asjad

 
"Veidrad asjad" (originaalpealkirjaga "Stranger Things") on Ameerika Ühendriikide ulme- ja õudussari, mille idee autorid, stsenaristid, režissöörid ja produtsendid on vennad Dufferid ning mida levitab Netflix.
Esimese hooaja peamistes osades on Winona Ryder, David Harbour, Finn Wolfhard, Millie Bobby Brown, Gaten Matarazzo, Caleb McLaughlin, Natalia Dyer, Charlie Heaton ja Cara Buono. Kõrvalosades on Matthew Modine, Noah Schnapp ja Joe Keery. Teisel hooajal näitlesid Schnappi ja Keery kõrval ka Sadie Sink, Dacre Montgomery, Sean Astin ja Paul Reiser koos Priah Fergusoniga kõrvalosas. Kolmandast hooajast täitis Ferguson teiste hulgas üht peaosa, uus peaosatäitja oli ka Maya Hawke.
Sarja esimese hooaja jagusid hakkas Netflix näitama 15. juulil 2016. Kriitikud jäid sarja tegelaste, atmosfääri, helitausta, stsenaariumi, režii ja näitlejatööga rahule. Teisel hooajal tehti üheksa jagu, millest esimene anti eetrisse 27. oktoobril 2017. Kolmandal hooajal tehtud kaheksa jagu, millest esimene anti eetrisse 4. juulil 2019. Neljandal hoojal samuti tehtud kaheksa jagu, millest esimene anti eetrisse 27. mail 2022. Viiendal hoojal on ka tulemas kaheksa jagu, millest esimene antakse eetrisse 26. novemberil 2025. Viies hooaeg on sarja viimane. 
Vennad Dufferid on öelnud, et sari lõpeb tõenäoliselt pärast neljandat või viiendat hooaega. Sari on kokku saanud 31 Primetime Emmy auhinna nominatsiooni, seejuures parima draamasarja kategoorias, ja neli Kuldgloobuse nominatsiooni.
Mežvidi (Saulkrasti vald)

Mežvidi on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 5,2 ja Riiast 50,9 km kaugusele.
Mežvidi rajti suvilapiirkonnana. Mežvidi ja Zeme piiril asub Mežvidi bussipeatus.
Veselība

Veselība on küla ("ciems") Lätis Saulkrasti piirkonnas Saulkrasti vallas. Küla asub valla keskosas Inčupe jõe kaldal Riia-Skulte raudtee ääres. Veselība jääb piirkonna keskusest Saulkrastist 4,8 ja Riiast 42,7 km kaugusele. Asula rajati suvilapiirkonnana.
Saulīte

Saulīte on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe kaldal ja jääb piirkonna keskusest Saulkrastist 2,6 ning Riiast 48,3 km kaugusele.
Saulīte rajati suvilapiirkonnana.
Saulainā ieleja

Saulainā ieleja (tõlkes "Päikeseline org") on küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe kaldal ja jääb piirkonna keskusest Saulkrastist 1,6 ning Riiast 48,4 km kaugusele.
Saulainā ieleja rajati suvilapiirkonnana.
Roze

Roze on küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe kaldal ja jääb piirkonna keskusest Saulkrastist 4,1 ning Riiast 46 km kaugusele. 
Roze rajati suvilapiirkonnana. Vēsma ja Roze piiril asub Vēsma bussipeatus.
VEF-Pabaži

VEF-Pabaži (ka VEFa Pabaži või Vefa Pabaži) on küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe kaldal ja jääb piirkonna keskusest Saulkrastist 4,4 ning Riiast 46,2 km kaugusele.
Külas asuvad Vefieši, Dārziņi ja Poligonsi bussipeatus. VEF-Pabaži rajati suvilapiirkonnana.
Selga

Selga on küla ("ciems") Lätis Saulkrasti piirkonnas Saulkrasti vallas. Küla asub valla keskosas Pēterupe jõe kaldal ja jääb piirkonna keskusest Saulkrastist 2,2 ning Riiast 49 km kaugusele.
Selga rajati suvilapiirkonnana.
Silmala

Silmala on küla ("ciems") Lätis Saulkrasti piirkonnas Saulkrasti vallas. Küla asub valla keskosas ja jääb piirkonna keskusest Saulkrastist 3,1 ning Riiast 48,8 km kaugusele.
Silmala rajati suvilapiirkonnana.
Banga

Banga on küla ("ciems") Lätis Saulkrasti piirkonnas Saulkrasti vallas. Küla asub valla keskosas ja jääb piirkonna keskusest Saulkrastist 2 ning Riiast 48,8 km kaugusele.
Banga rajati suvilapiirkonnana.
Jubileja

Jubileja (ka Jubilejas) on küla ("ciems") Lätis Saulkrasti piirkonnas Saulkrasti vallas. Küla asub valla keskosas ja jääb piirkonna keskusest Saulkrastist 3 ning Riiast 49,7 km kaugusele.
Jubileja rajati suvilapiirkonnana.
Gaisma

Gaisma on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas ja jääb piirkonna keskusest Saulkrastist 3,9 ja Riiast 49,6 km kaugusele.
Gaisma rajati suvilapiirkonnana.
Varem kandis sama nime ka Rumbula küla.
Zeme

Zeme on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas ja jääb piirkonna keskusest Saulkrastist 5,8 ja Riiast 51,5 km kaugusele.
Zeme rajati suvilpiirkonnana. Mežvidi ja Zeme piiril asub Mežvidi bussipeatus.
Liepaine

Liepaine on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas maantee A1 ja Riia-Skulte raudtee ääres. Liepaine jääb piirkonna keskusest Saulkrastist 6,6 ja Riiast 52,3 km kaugusele. Liepaine rajati suvilapiirkonnana.
Kaxgari mäeahelik

Kaxgari mäeahelik on mäeahelik Aasias, mis territoriaalselt jääb Xinjiangi Hiinas. 
Mäeahelik, mis kulgeb loode-kagu suunas, on umbes 100–150 km pikkune. Läänes külgneb Kaxgari mäeahelik Pamiiriga (sageli peetakse Kaxgar Pamiiri ahelikuks, moodustades nn Ida-Pamiiri); lõunas külgneb Kunluni mäestikuga (vahel loetakse Kaxgar Kunluni ahelikuks).
Granada Ülikool

Granada Ülikool (hispaania keeles "Universidad de Granada") on ülikool Hispaanias Granadas.
Ülikool asutati 1531.
Ülikoolis õpib üle 80 000 üliõpilase.
Greenwichi Ülikool

Greenwichi Ülikool (inglise keeles "University of Greenwich") on ülikool Inglismaal Londonis.
Ülikool asutati 1890.
Ülikoolis õpib üle 19 000 üliõpilase (2016).
Halmstadi ülikool

Halmstadi ülikool (rootsi keeles "Högskolan i Halmstad") on ülikool Rootsis Halmstadis.
Ülikool asutati 1983.
Ülikoolis õpib üle 10 000 üliõpilase (2017).
Eesti aukonsulaat Luxembourgis

Eesti aukonsulaat Luxembourgis on Eesti välisesindus (aukonsulaat) Luksemburgis Luxembourgis aadressil 10 Rue Willy Goergen.
Aukonsulina on ametis Alexis (Lex) Thielen.
Looduskalender.ee

Looduskalender.ee on Eesti looduse teemaline portaal. Portaal on keskendunud Eesti loodusest tehtud fotode ja videote (looduskaameraid kasutades) kättesaadavaks tegemisele. Portaali haldab MTÜ Loodushariduse Ühendus Fenolo.
Portaali projekte: Metsakaamera.
Portaali külastab kuus keskmiselt umbes 0,5 miljonit kasutajat umbes 185 riigist.
Matsalu rahvuspargi külastuskeskus

Matsalu rahvuspargi külastuskeskus on külastus- ja loodushariduskeskus Pärnu maakonnas Lääneranna vallas Penijõe külas Penijõe mõisa peahoones. Keskuses saab infot Matsalu rahvuspargi kohta..
Noor Ehe

Noor Ehe on Eesti sihtasutus, mis tegeleb Eesti ehtekunstiga. 
Sihtasutus annab muu hulgas välja stipendiume, mida määratakse noortele ehtekunstnikkudele.
2008 asutas Kadri Mälk Noore Ehte Fondi. 
Hiljem sai sellest sihtasutus. Sihtasutus kanti Äriregistrisse 2012.
Mohni (laev)

Mohni oli Eesti Merelaevanduse Spartak-klassi kaubalaev.
Ajalugu.
Üldist.
Laev oli ehitatud Ungaris 1971. aastal ja kasutuses kuni 2003. aastani. Selle klassi laevu ehitati Nõukogude Liidule 15, nendest 9 kodusadamaks sai Tallinn.
Mohni oli laeva nimeks nii Nõukogude Liidu kui ka Eesti lipu all.
1997. aastal läks laev Belize'i lipu alla ja sai nime Fighter.
2000. aastal hakkas Belize'i lipu all kandma nime Laagna.
2001. aastal müüdi laev Venemaa Föderatsiooni lipu alla, kodusadamaks sai Viiburi ja nimeks Forvard.
Prantsuse jahimeeskonna päästmine 1978. aastal.
Laiemat tuntust on saanud juhtum 1978. aasta oktoobris, kui Mohni meeskond päästis Vahemerel tormis viga saanud jahilt kolm prantslast ja koera.
Kolm noort prantslast – fotograaf Michel Bourdin, restauraator Didier Sardet ja kapten Michel Lardin – leidsid Neversi linnas 1978. aastal väikese vana jahi ja otsustasid purjetada Brasiiliasse ning võtsid kaasa ka koera. Plaanis oli filmida reisi käiku ja Brasiilia karnevali. Reisi ettevalmistust ja algust kajastas kohalik ajakirjandus.
Vahemerel purjetades puhkes 19. oktoobril väga tugev 12-palline torm, mida ilmateade ei olnud ennustanud. Laine keeras öösel jahi korra üle kiilu, purunes katus ja jahi kere täitus veega. Vett välja loopides leidsid mehed karbi kolme signaalraketiga. Kolmest süttis ainult viimane rakett.
Mohni liikus sel ööl samas piirkonnas. Sel reisil oli Mohni kapten Aleksei Seppen (suri 2002), vanemmehaanik Gunnar Niglas, teine tüürimees Ülo Kirt. 
Mohni teine tüürimees märkas raketti ja laev siirdus merehädalisi päästma. Esialgu otsustati jaht slepis lähemasse sadamasse pukseerida, sest suure lainega merehädaliste pardale võtmine olnuks väga keeruline. Kui jaht hakkas uppuma, õnnestus mehed siiski pardale võtta. Kõige keerulisemaks osutus koera pardale saamine, sest koer kartis, ujus ringi ja hammustas, kui keegi temast kinni haaras. Lõpuks õnnestus saada siiski Mohni pardale ka koer Dick.
Merehädalised viidi Hispaaniasse Algecirase sadamasse.
Aprillis 2010 rääkis elav Michel Bourdin seda lugu oma tuttavale kirjanikule Hervé Recanat'le. Tema otsustas sellest köitvast loost raamatu kirjutada ning asus selle jaoks teavet koguma. Kontakti loomisel aitasid kaasa Belle-Île'i saarel töötavad üliõpilased Liina Lamson ja Mirt Väli.
Kolme kuuga õnnestus koguda nii palju materjali, et juulis toimus päästetute liigutav kohtumine Tallinnas Mohni toonase meeskonna liikmetega. 
Prantsuse suursaadik andis Mohni meeskonnaliikmetele Prantsuse Merepääste Assotsiatsiooni medalid.
Teosed.
Sellest juhtumist, päästjate otsinguist ja järgnevast kohtumisest on tehtud telesaade "Tormi vennad" (2012). Stsenarist Mihkel Kärmas, režissöör Märten Vaher, produtsent Piret Priisaar, esmaeeter ETV-s 25. detsembril 2012.
Raamat: Herve Recanati "Kolmas rass. Pääsemine eestlaste abiga" (eesti keeles ilmunud Mirt Väli tõlkes 2010. aastal)
Kihnu pärimuspäevad

Kihnu Pärimuspäevad on Kihnus igal aastal toimuv Kihnu kultuuri festival. Festivali korraldavad SA Kihnu Kultuuriruum ja Kihnu vallavalitsus. 
Festivali toetatakse ka EST-LAT Interregi programmi kaudu.
Festivali raames toimuvad kontserdid, töötoad, näitused, spordivõistlused, jaaniõhtu simman ja Kihnu kudumisfestival.
Kihnu Kultuuri Instituut

Kihnu Kultuuri Instituut on Eesti sihtasutus, mis tegeleb Kihnu kultuuriga seotuga. Sihtasutuse esimees on Mark Soosaar.
Sihtasutus asutati 2004.
Sihtasutuse eestvedamisel ilmus 2009 kihnukeelne aabits (aabets).